László Kubala

László Kubala Stecz (født 10. juni 1927, død 17. mai 2002) var en ungarsk-spansk tidligere fotballspiller og landslagstrener. Kubala spilte også på det tsjekkoslovakiske landslaget. Som spiller er Kubala særlig husket for sin tid i FC Barcelona, der han i 1999 ble kåret til den beste spilleren gjennom tidene. Kubala har også trent både FC Barcelona og det spanske landslaget.

 Spillerkarriere 
Kubala begynte karrieren i den beskjedne klubben Ganz TE, en fabrikk-klubb i ungarsk tredjedivisjon, men dro videre til Ferencváros som 18-åring. Han dro deretter til ŠK Slovan Bratislava, muligens for å unngå militærtjeneste, og giftet seg der med Anna Viola Daučík, søsteren til den daværende landslagstreneren til Tsjekkoslovakia. Kubala spilte i denne perioden seks kamper for Tsjekkoslovakias landslag før han dro tilbake til Ungarn for å spille for Vasas SC i 1948, også det muligens for å ikke avtjene verneplikt.

 På flukt 
I januar 1949, da Ungarn ble kommunistisk, rømte Kubala fra Ungarn via Østerrike til Italia. Der spilte han en kort tid for laget Pro Patria Calcio, men hadde lovet å spille en kamp for Torino FC. Da sønnen ble syk måtte han kansellere, og var dermed ikke med på flyulykken ved Superga som tok livet av hele førsteelleveren til Torino. Imidlertid klaget den ungarske fotballføderasjonen på at han hadde forlatt landet uten tillatelse og at han ikke hadde gjennomført militærtjenesten. FIFA støttet Ungarn og ga Kubala ett års utestengelse. I denne tiden dannet Kubala Hungaria, et lag av flyktninger fra Øst-Europa, med svoger og Kubalas tidligere landslagssjef Ferdinand Daučík som trener. Gjennom disse kampene ble Kubala oppdaget av både Real Madrid CF og Barcelona. Etter litt fram og tilbake valgte Kubala Barcelona. Hans svoger ble, som del av avtalen, Barcelonas trener.

 Barcelona 
Kubala ble Barcelona-spiller 15. juni 1950, men kunne ikke spille offisielle kamper før i 1951 på grunn av utestengelsen. Han markerte seg med seks mål og fem målgivende i to vennskapskamper mot Frankfurter S.V.. Da utestengelsen ble opphevet ble han en øyeblikkelig hit, og scoret i sin første sesong 7 mål i en kamp da Barcelona vant 9-0 over Sporting de Gijón, en rekord som per juli 2012 fortsatt står. I 1961 ble Kubala med på Barcelonas lag som ble det første til å slå Real Madrid i Serievinnercupen noensinne, etter at Barcelona tapte mot dem året før da Kubala hadde blitt henvist til benken.

 Som trener 
Kubalas trenerkarriere var preget av mange korte opphold forskjellige steder i verden, men det er som trener for Spanias seniorlandslag han huskes. Han trente laget fra 1969 til 1980. Det ble en innsats på det jevne, der Kubala først ikke greide å få laget kvalifisert til stort, før han fikk Spania til VM i 1978 og EM i 1980. Ingen av gangene kom Spania forbi gruppespillet.

 Referanser 

 Eksterne lenker 




Kategori:Ungarske fotballspillere
Kategori:Tsjekkoslovakiske fotballspillere
Kategori:Spanske fotballspillere
Kategori:Ungarske fotballtrenere
Kategori:Spanske fotballtrenere
Kategori:Trenere i Fotball-VM 1978
Kategori:Trenere i Fotball-EM 1980
Kategori:Fotballspillere for Ferencváros TC
Kategori:Fotballspillere for ŠK Slovan Bratislava
Kategori:Fotballspillere for Vasas SC
Kategori:Fotballspillere for Pro Patria Calcio
Kategori:Fotballspillere for FC Barcelona
Kategori:Fotballspillere for RCD Espanyol
Kategori:Fotballspillere for FC Zürich
Kategori:Fotballspillere for Toronto Falcons
Kategori:Fotballtrenere for FC Barcelona
Kategori:Fotballtrenere for RCD Espanyol
Kategori:Fotballtrenere for FC Zürich
Kategori:Fotballtrenere for Toronto Falcons
Kategori:Fotballtrenere for Córdoba CF
Kategori:Fotballtrenere for Al-Hilal SFC
Kategori:Fotballtrenere for Real Murcia
Kategori:Fotballtrenere for CD Málaga
Kategori:Fotballtrenere for Elche CF
Kategori:Trenere for spanske fotballandslag
Kategori:Trenere for Paraguays herrelandslag i fotball
Kategori:Personer fra Budapest